สวัสดีค่ะ หนูเป็นผู้หญิงมีหนวด ขนแขน ขนขาเยอะ หน้ามีสิว ผิวพรรณไม่สดใส เพื่อนแนะนำให้ทานยาคุม หนูอยากถามคุณว่าหนูสามารถทานได้ไหมคะ ไม่เคยทานมาก่อน และกลัวมีผลข้างเคียงค่ะ เหตุผลอีกอย่างคือหนูเป็นคนตัวผอม เผื่อทานแล้วจะได้มีน้ำมีนวลขึ้น อันนี้เกี่ยวไหมคะ รบกวนคุณช่วยแนะนำด้วยนะคะ ขอบค่ะ
สวัสดีค่ะ ปกติร่างกายจะสร้างฮอร์โมนทั้งฮอร์โมนเพศชายและฮอร์โมนเพศหญิงการที่ผู้หญิงมีขนดกมากขึ้น โดยเฉพาะบริเวณหนวด เครา ขนที่บริเวณเกิดต้นแขน ต้นขา เกิดจากการขาดสมดุลระหว่างฮอร์โมนเพศชายและเพศหญิง โดยมีสัดส่วนฮอร์โมนเพศชายเพิ่มขึ้น-อาการอื่นๆที่พบได้หากมีฮอร์โมนเพศชายเพิ่มขึ้น ได้แก่ เสียงห้าว กล้ามเนื้อเพิ่มขึ้น ประจำเดือนมาไม่สม่ำเสมอ สิว ผิวมัน เป็นต้น-สาเหตุที่พบบ่อย ได้แก่ Polycystic ovary syndrome หรือ PCOS ซึ่งภาวะโรคนี้นอกจากผู้ป่วยจะมีฮอร์โมนเพศชายที่เพิ่มขึ้น จะพบอาการอื่นร่วม ได้แก่ น้ำหนักเกิน ระดับน้ำตาลในเลือดสูง โรคเบาหวาน ถุงน้ำในรังไข่ เป็นต้น ซึ่งการรักษาภาวะนี้ แพทย์จะแนะนำให้คุมอาหาร ออกกำลังกายเพื่อลดน้ำหนัก รักษาโรคร่วม และพิจารณาการใช้ยารักษา-ส่วนสาเหตุอื่นๆ นอกจากนี้ได้แก่ เนื้องอกที่รังไข่, เนื้องอกที่ต่อมหมวกไต, ยาบางชนิด เป็นต้น-ดังนั้นจึงแนะนำให้ เข้าพบแพทย์เพื่อเข้ารับการตรวจวินิจฉัยและรักษาที่เหมาะสมดีกว่านะคะ